কংগ্রেসনাল সমাধিস্থল

কংগ্রেসনাল সমাধিস্থল, আনুষ্ঠানিকভাবে ওয়াশিংটন প্যারিশ সমাধিস্থল, একটি ঐতিহাসিক এবং সক্রিয় সমাধিস্থল যা ১৮০১ ই স্ট্রিট, োওয়াশিংটন ড.সি, মার্কিন যুক্তরাষ্ট্রে অবস্থিত। এটি মার্কিন "জাতীয় স্মৃতির সমাধিস্থল" হিসেবে প্রতিষ্ঠিত একমাত্র সমাধিস্থল, যা গৃহযুদ্ধের পূর্বে প্রতিষ্ঠিত হয়েছিল। সমাধিতে ৬৫,০০০-এরও বেশি ব্যক্তিকে সমাধিস্থ করা হয়েছে, যার মধ্যে অনেকেই জাতি বা ওয়াশিংটন, ডি.সি. গঠনে সহায়ক ছিলেন ১৯শতকের শুরুর দিকে। ক্রিস্ট চার্চ, একটি এপিসকোপাল চার্চ, সমাধিস্থলটির মালিকায় রয়েছে। মার্কিন সরকার ৮০৬টি সমাধির প্লট কিনে, যা ভেটেরান্স অ্যাফেয়ার্স ডিপার্টমেন্ট দ্বারা পরিচালিত হয়। এটি যুক্তরাষ্ট্রের ক‍্যাপিটল বিল্ডিং থেকে প্রায় দেড় মাইল (২.৪ কিমি) দক্ষিণ-পূর্বে অবস্থিত, এটি ঐতিহাসিকভাবে মার্কিন কংগ্রেস-এর সাথে সম্পর্কিত। এরা এখনো প্লট বিক্রি করে এবং এটি একটি সক্রিয় সমাধিস্থল। এটি পটোমাক অ্যাভিনিউ মেট্রো স্টেশন থেকে তিন ব্লক পূর্বে এবং স্টেডিয়াম-আর্মোরি মেট্রো স্টেশন থেকে দুটি ব্লক দক্ষিণে অবস্থিত। অনেক কংগ্রেস সদস্য, যারা কংগ্রেস অধিবেশন চলাকালে মারা গেছেন, কংগ্রেসনাল সমাধিতে সমাধিস্থ হয়েছেন। অন্যান্য সমাধির মধ্যে রয়েছে প্রাথমিক জমির মালিক ও স্পেকুলেটর, প্রাথমিক ওয়াশিংটন, ডি.সি. নির্মাতা ও স্থপতি, মার্কিন আদিবাসী কূটনীতিক, ওয়াশিংটন, ডি.সি. এর মেয়র, আমেরিকান গৃহযুদ্ধ এর প্রবীণ, এবং ১৯ শতকের ওয়াশিংটন, ডি.সি.-এর অনেক পরিবারের সদস্য। সমাধিস্থলটিতে এক ভাইস প্রেসিডেন্ট, এক সুপ্রিম কোর্টের বিচারপতি, ছয় কেবিনেট সদস্য, উনিশ সিনেটর, ৭১ মার্কিন প্রতিনিধি, যার মধ্যে একজন হাউস স্পিকার, প্রতিটি আমেরিকান যুদ্ধে প্রবীণ, এবং জে. এডগার হুভার, প্রথম এফ.বি.আই. পরিচালক এর সমাধি রয়েছে। সমাধিস্থলটি ২৩ জুন, ১৯৬৯-এ জাতীয় ঐতিহাসিক স্থান হিসাবে নিবন্ধন তালিকায় অন্তর্ভুক্ত করা হয় এবং ২০১১ সালে জাতীয় ঐতিহাসিক ল্যান্ডমার্ক হিসেবে ঘোষণা করা হয়। তথ্যসূত্র